**ต้องมีความร่วมมือในการจัดการกับความท้าทายในการบังคับใช้กฎหมายแรงงาน**

31 ตุลาคม 2565

Dato Seri Setia Awang Haji Ahmaddin bin Haji Abdul Rahman รัฐมนตรีว่าการกระทรวงมหาดไทยบรูไนกล่าวว่า ต้องมีความร่วมมือในการจัดการกับความท้าทายในการบังคับใช้กฎหมายแรงงาน เพื่อแก้ปัญหาขั้นตอนปฏิบัติในการจ้างงานที่ไม่ถูกต้องและการค้ามนุษย์ ที่มีเบื้องหลังการร่วมมือกัน และกลับไปสู่ภาวะปกติหลังช่วงการระบาด

ความคิดริเริ่มในการจัดตั้งคณะกรรมการตรวจการแรงงานอาเซียน (ASEAN Labour Inspection Committee/ALICOM) สะท้อนให้เห็นถึงความสำคัญของความร่วมมือพหุภาคีระหว่างผู้ตรวจการแรงงานตามเจตนารมณ์ของความเป็นหุ้นส่วนทางยุทธศาสตร์ที่บรูไนเป็นเจ้าภาพการประชุมครั้งแรกคณะกรรมการตรวจการแรงงานอาเซียน เมื่อวันที่ 15 ธันวาคม 2564 โดยรัฐมนตรีว่าการกระทรวงมหาดไทยบรูไนได้แชร์มุมมองระหว่างการประชุมรัฐมนตรีแรงงานอาเซียน (ASEAN Labour Ministers Meeting /ALMM) ครั้งที่ 27 ที่ประเทศฟิลิปปินส์ และยังได้เข้าร่วมการประชุมรัฐมนตรีแรงงานอาเซียนบวกสาม ครั้งที่ 12 (ASEAN Labour Ministers Meeting /ALMM+3) ที่จัดขึ้นที่ Bonifacio Global City, Metro Manila ประเทศฟิลิปปินส์เมื่อวันที่ 28 และ 29 ตุลาคม 2565

รัฐมนตรีว่าการกระทรวงมหาดไทยบรูไน ได้แชร์มุมมองเกี่ยวกับในการประชุมรัฐมนตรีแรงงานอาเซียนครั้งที่ 27 เรื่อง “ไปด้วยกันอย่างหนึ่งเดียว: จัดระเบียบโลกการทำงานในสมาคมอาเซียนผ่านระบบดิจิตอล ฟื้นฟู เติบโตอย่างครอบคลุมและยั่งยืน” (Together as One: Reshaping the World of Work in the ASEAN Community through Digitalised, Inclusive and Sustainable Recovery and Growth)

“การระบาดใหญ่ตั้งแต่ปี 2563 ถึงปี 2564 ได้ส่งผลกระทบอย่างมากต่อประชาคมโลก ซึ่งซ้ำเติมให้ภาวะเศรษฐกิจตกต่ำอย่างไม่เคยปรากฏมาก่อน ซึ่งจำเป็นต้องกลับคืนสู่ความท้าทายอีกครั้ง ด้วยการเตรียมความพร้อมและปรับความคิดใหม่ ถึงเวลาแล้วที่อาเซียนจะก้าวไปสู่ระบบดิจิตอลและการเติบโตอย่างยั่งยืนในโลกแห่งการทำงานของภูมิภาค”

รัฐมนตรียังได้แชร์ความคิดริเริ่มของบรูไนในการร่วมมือกับหน่วยงานอื่นๆ เพื่อให้บริการฝึกอบรมในหลายภาคส่วน รวมถึงภาคการท่องเที่ยว อาหาร และเครื่องดื่ม โดยเน้นที่การจ้างงานและการเสริมสร้างศักยภาพในท้องถิ่น โดยเฉพาะอย่างยิ่งในด้านเทคโนโลยีสารสนเทศที่เกี่ยวข้องกับการเน้นย้ำทักษะการปฏิวัติอุตสาหกรรม 4.0

หัวข้อการประชุมรัฐมนตรีแรงงานอาเซียนประจำปีนี้มุ่งเน้นไปที่สามเสาหลัก – ส่งเสริมไอซีที และเข้าสู่ระบบดิจิตอล การปรับปรุงการเกษตรให้ทันสมัย เพื่อความมั่นคงด้านอาหารและการเติบโตของการจ้างงาน และการพัฒนาทรัพยากรมนุษย์อย่างมีประสิทธิภาพและครอบคลุม

หัวข้อดังกล่าวยังเน้นย้ำถึงความท้าทายในการทำให้ประชาคมทั่วทั้งประเทศสมาชิกอาเซียน (ASEAN member states /AMS) ปรับตัวเข้ากับการเปลี่ยนแปลงอย่างรวดเร็วในสังคมและในโลกแห่งการทำงานได้อย่างมีประสิทธิภาพ โดยยึดมั่นในเป้าหมายสากลของการเติบโตที่ครอบคลุมและไม่ทิ้งใครไว้ข้างหลัง

-2-

ด้วยผลกระทบที่ต่อเนื่องของการเปลี่ยนแปลงสภาพภูมิอากาศ การปฏิวัติอุตสาหกรรมครั้งที่ 4 และ 5 การระบาดใหญ่ของ COVID-19 และล่าสุด การหยุดชะงักของการจัดหาอาหารและพลังงาน ความร่วมมือที่เข้มแข็งและการเติมเต็มระหว่างประเทศสมาชิกอาเซียน เป็นกุญแจสำคัญในการขับเคลื่อนวิสัยทัศน์ของประชาคมอาเซียน สำหรับคนงาน ครอบครัว และสังคมที่พวกเขาอาศัยอยู่

การประชุมดังกล่าวมีเลขาธิการแรงงานและการจ้างงานของฟิลิปปินส์ นายBienvenido E Lagues-ma เป็นประธานการประชุม ในระหว่างการประชุมรัฐมนตรีแรงงานอาเซียนครั้งที่ 27 รัฐมนตรีแรงงานอาเซียนได้รับรองปฏิญญาอาเซียนว่าด้วยความสามารถในการเคลื่อนย้ายและคงสิทธิประโยชน์การประกันสังคม (Portability of Social Security Benefits for Migrant Workers) สำหรับแรงงานข้ามชาติในอาเซียน โดยนำไปใช้ภายในการประชุมสุดยอดอาเซียนครั้งที่ 40 และ 41

การประกาศเน้นย้ำถึงความมุ่งมั่นของประเทศสมาชิกอาเซียน ในการเปลี่ยนผ่านอย่างราบรื่นและยุติธรรมของสวัสดิการประกันสังคมที่แรงงานข้ามชาติได้รับจากประเทศที่มีการจ้างงานไปยังประเทศภูมิลำเนา

รัฐมนตรีแรงงานอาเซียนยังได้รับรองแนวทางอาเซียนว่าด้วยการให้คำปรึกษาและการตรวจโรคเอชไอวีในที่ทำงาน เพื่อให้ภาคธุรกิจมีส่วนร่วมมากขึ้นในการพัฒนาและดำเนินการตามนโยบายและแผนงานต่างๆ เพื่อการคุ้มครองสิทธิของคนงาน และสร้างสถานที่ทำงานที่มีประสิทธิผล ปลอดภัย อย่างครอบคลุมมากขึ้น

การประชุมรัฐมนตรีแรงงานอาเซียน ครั้งที่ 27 ยังรับรองการจัดตั้งคณะกรรมการตรวจการแรงงานอาเซียนในปี 2564 และรับรองแผนงานปี 2565 – 2573

คณะกรรมการตรวจการแรงงานอาเซียน มีเป้าหมายเพื่อเสริมสร้างประสิทธิภาพของการตรวจสอบแรงงานผ่านความคิดริเริ่มพหุภาคีและความร่วมมือระหว่างผู้ตรวจการแรงงานของประเทศสมาชิกอาเซียน

รัฐมนตรีว่าการกระทรวงแรงงานอาเซียนแสดงความชื่นชม ที่มีการยกระดับในความร่วมมืออาเซียนด้านแรงงานและการจ้างงาน แม้จะมีความท้าทายจากการแพร่ระบาดของโควิด-19

ในระหว่างการประชุมรัฐมนตรีว่าการกระทรวงแรงงานอาเซียน+3 ครั้งที่ 12 เมื่อวันที่ 29 ตุลาคม รัฐมนตรีแรงงานอาเซียนพร้อมรัฐมนตรีจากจีน ญี่ปุ่น และเกาหลี ได้เน้นย้ำถึงความสำคัญของกลุ่มอาเซียนบวกสามในความร่วมมือด้านแรงงานสู่เป้าหมายระยะยาวของการสร้างฟื้นฟูประชาคมเอเชียตะวันออก

ก่อนการประชุมรัฐมนตรีว่าการกระทรวงแรงงานอาเซียนครั้งที่ 27 เจ้าหน้าที่แรงงานอาวุโสได้เข้าร่วมการประชุมเจ้าหน้าที่แรงงานอาวุโสอาเซียน ครั้งที่ 18 และการประชุมเจ้าหน้าที่แรงงานอาวุโส+3 ครั้งที่ 20 ในวันที่ 25 และ 26 ตุลาคม 2565

ในระหว่างการประชุมผู้แทนเจ้าหน้าที่แรงงานอาวุโสอาเซียน ได้หารือเกี่ยวกับความคืบหน้าของงานตลอดจนความสำเร็จของหน่วยงานด้านเทคนิคแรงงานหลักของอาเซียนในปีที่ผ่านมา ได้แก่ SLOM-WG, ACMW และ ASEAN-OSHNET

ผลการหารือระหว่างรัฐมนตรีแรงงานอาเซียนและเจ้าหน้าที่แรงงานอาวุโสจากประเทศบวกสามของจีน ญี่ปุ่น และเกาหลี ถูกนำมารวมกันเป็นแถลงการณ์ร่วมของ การประชุมรัฐมนตรีแรงงานอาเซียน ครั้งที่ 27 และแถลงการณ์ร่วมของ การประชุมรัฐมนตรีแรงงานอาเซียน+3 ครั้งที่ 12

-3-

การประชุมเจ้าหน้าที่แรงงานอาวุโส+3 ครั้งที่ 19 และ การประชุมเจ้าหน้าที่แรงงานอาวุโส+3 ครั้งที่ 21 จะจัดขึ้นโดยประเทศบรูไนในปี 2566

การประชุมดังกล่าวมีนาย Salminan bin Haji Burut ปลัดกระทรวงมหาดไทย (ฝ่ายความปลอดภัยและประกันสังคม) นาย Muhamad Saufi bin Haji Ibrahim อธิบดีกรมแรงงานบรูไน เจ้าหน้าที่จากกระทรวงมหาดไทยและกรมแรงงานบรูไน เข้าร่วมการประชุมด้วย

